Diari Oficial de la Generalitat Valenciana


Sumari del DOGV 1686, del 18-12-1991 (1991/823500)

ORDRE d'11 de desembre de 1991, del Conseller de Cultura, Educació i Ciència de la Generalitat Valenciana, per la qual es convoca concurs de trasllats per als funcionaris docents dels cossos de professors d'Ensenyament Secundari, professors tècnics de Formació Professional i dels cossos que fan classe d'Ensenyaments Artístics i d'Idiomes.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1686

Data del DOGV
:   18-12-1991

Secció del DOGV
:   AUTORITATS I PERSONAL

Número del document
:   1991/823500


Data del document
:   11-12-1991

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE d'11 de desembre de 1991, del Conseller de Cultura, Educació i Ciència de la Generalitat Valenciana, per la qual es convoca concurs de trasllats per als funcionaris docents dels cossos de professors d'Ensenyament Secundari, professors tècnics de Formació Professional i dels cossos que fan classe d'Ensenyaments Artístics i d'Idiomes.  
D'acord amb l?Ordre de 4 desembre de 1991 del Ministeri d'Educació i Ciència, (Butlletí Oficial de l?Estat del 10 de desembre), per la qual s'estableixen normes de procediment aplicables als concursos de trasllats que es convoquen durant el curs 1991/92 de funcionaris docents dels cossos de professors d'Ensenyament Secundari, professors tècnics de Formació Professional i dels cossos que fan classe d'Ensenyaments Artístics i d'Idiomes, i com que hi ha places vacants en els centres docents la provisió de les quals ha de fer-se entre funcionaris dels cossos que tot seguit s'indiquen, aquesta conselleria ha disposat convocar un concurs de trasllats d'acord amb les bases següents:  
Primera  
Es convoca concurs de trasllats per a la provisió de places vacants entre funcionaris docents dels cossos:  
1. Professors d'Ensenyament Secundari, per a places en els centres de Batxillerat i Formació Professional que figuren en l'annex I i II d'aquesta ordre, i per a les especialitats de:  
Codi Especialitat  
01 Filosofia  
02 Grec  
03 Llatí  
04 Llengua castellana i literatura  
05 Geografia i història  
06 Matemàtiques  
07 Física i química  
08 Biologia i geologia  
09 Dibuix  
10 Francés  
11 Anglès  
12 Alemany  
13 Italià  
16 Música  
17 Educació física  
18 Psicologia i pedagogia  
19 Tecnologia  
22 Formació empresarial  
24 Tecnologia del metall  
25 Tecnologia elèctrica  
26 Tecnologia electrònica  
27 Tecnologia d'automoció  
28 Tecnologia de delineació  
29 Tecnologia administrativa i comercial  
30 Tecnologia química  
31 Tecnologia sanitària  
32 Tecnologia de la fusta  
33 Tecnologia tèxtil  
34 Tecnologia de la pell  
35 Tecnologia de moda i confecció  
36 Tecnologia de perruqueria i estètica  
37 Tecnologia d'arts gràfiques  
41 Tecnologia agrària  
42 Tecnologia serveis a la comunitat  
43 Tecnologia d'hostaleria i turisme  
45 Tecnologia d'imatge i so  
54 Tecnologia d'informàtica de gestió  
56 Llengua i literatura valenciana  
Els professors d'Ensenyament Secundari amb la condició de catedràtics, titulars de l?especialitat de psicòlegs, codi PS, i professors d'Ensenyament Secundari de l?especialitat d'educadors, codi 55, podran concursar a la seua especialitat de centres d'Ensenyaments Integrats.  
2. Professors tècnics de Formació Professional per a places dels mateixos centres de Formació Professional que figuren a l'annex II, i per a les especialitats:  
Codi Especialitat  
01 Pràctiques del metall  
02 Pràctiques d'electricitat  
03 Pràctiques d'electrònica  
04 Pràctiques d'automoció  
05 Pràctiques de delineació  
06 Pràctiques administratives i comercials  
07 Pràctiques de química  
08 Pràctiques sanitàries  
09 Taller de la fusta  
10 Taller tèxtil  
11 Taller de la pell  
12 Taller de moda i confecció  
13 Taller de perruqueria i estètica  
14 Taller d'arts gràfiques  
18 Pràctiques agràries  
19 Pràctiques de serveis a la comunitat  
20 Pràctiques d'hostaleria i turisme  
22 Pràctiques d'imatge i so  
24 Pràctiques d'informàtica de gestió  
Els professors tècnics de Formació Professional titulars de l?especialitat d'activitats, codi 25, podran concórrer a l?especialitat dels centres d'Ensenyaments Integrats.  
3. Professors d'Escola Oficial d'Idiomes, per a places dels centres que figuren en l'annex III, i per a les especialitats que integren els plans d'estudis corresponents.  
4. Catedràtics de Música i Arts Escèniques per als centres que- figuren en l'annex IV, i per a les especialitats que integren els plans d'estudis corresponents.  
5. Professors de Música i Arts Escèniques, per als centres que figuren en l'annex IV, i per a les especialitats que integren els plans d'estudis corresponents.  
Les places del Conservatori de Música de Castelló quedaran condicionades a la incorporació a la xarxa pública i a la posada en funcionament el proper curs 1992/93.  
6. Professors d'Arts Plàstiques i Disseny, per als centres que figuren en l'annex V, i per a les especialitats que integren els plans d'estudis corresponents.  
7. Mestres de taller d'Arts Plàstiques i Disseny, per als centres que figuren en l'annex V i per a les especialitats que s'ensenyen en els plans d'estudis corresponents.  
Les places per al curs 1992-93 corresponents a cossos esmentats es publicaran per centres en el Diari Oficial de la Generalitat Valenciana.  
Així mateix, es convoquen a més de les vacants existents en el moment de la convocatòria, les que es produesquen fins al 31 de desembre de 1991 i les que resulten de la resolució del concurs de cada cas pel qual es concursa. A més, s'hi podran incloure les vacants que s'originen a conseqüència de les jubilacions forçoses que es produesquen fins a la finalització del curs 1991-92; sempre que totes aquestes es corresponguen amb places, el funcionament de les quals es trobe previst en la planificació general educativa.  
Segona  
Els funcionaris que es troben en centres dependents de la Conselleria de Cultura, Educació i Ciència, del Ministeri d'Educació i Ciència o dels departaments d'Educació de les comunitats autònomes convocants, amb competència plena en matèria d'educació, podran participar en aquest concurs de trasllats per les especialitats corresponents, i el cossos d'Arts Plàstiques i Disseny, a més, per les assignatures declarades com a anàlogues, sempre que acrediten la permanència com a funcionaris de carrera en les situacions de servei actiu, serveis especials o servei en comunitats autònomes, en els cossos corresponents, i que tinguen destinació definitiva durant, almenys, dos anys en el centre des del qual participen (a aquest efecte comptarà el curs acadèmic 1991/92), com disposa l'apartat sisé de la disposició addicional quinze de la Llei 23/1988, de 28 de juliol, de modificació de la Llei de Mesures per a la Reforma de la Funció Pública.  
Tercera  
També podran participar en aquesta concurs per a l'assignatura o especialitat corresponent o anàloga, en el cas dels cossos d'Arts Plàstiques i Disseny, els funcionaris que es troben en la situació d'excedència voluntària i que, d'acord amb el que disposa l'apartat sisé de la disposició addicional quinze de la Llei 23/1988, de 28 de juliol, de modificació de la Llei de Mesures per a la Reforma de la Funció Pública, estiguen en condicions de reingressar al servei actiu, i aquells que, trobant-se en la situació d'actiu sense reserva de plaça, desitgen reincorporar-se a una plaça docent.  
Igualment, podran participar els funcionaris que es troben en excedència per atenció a fills i que desitgen participar durant el primer any del període d'excedència, sempre que hagen transcorregut, almenys, dos anys des de la presa de possessió de l?última destinació obtinguda.  
A l?efecte de la valoració que., per permanència ininterrompuda en un centre, pot correspondre a aquest professorat, se'ls comptarà el temps que hagen romàs en l?última destinació docent, llevat d'aquells supòsits d'asdcripció previstos en l'apartat 2.4 del barem annex a l?Ordre de 4 de desembre de 1991 del Ministeri d'Educació i Ciència i dels professors que no hagen obtingut una primera destinació definitiva en el cas pel qual concursen.  
Quarta  
Podran, també, participar en aquest concurs els funcionaris que, posseint els requisits generals de participació, complesquen les següents condicions, conformement a la disposició transitòria primera del Reial Decret 1701/1991, de 29 de novembre de 1991:  
A. Places de Psicologia i Pedagogia  
Podran sol·licitar aquestes places els funcionaris del cas de professors d'Ensenyament Secundari que posseesquen el títol de doctor o llicenciat en Psicologia, Filosofia i Ciències de l'Educació (especialitats: Psicologia o Ciències de l'Educació) o Filosofia i Lletres (especialitat: Pedagogia o Psicologia), o que hagen estat diplomats en les escoles universitàries de Psicologia fins a 1974 i que complesquen els requisits de participació exigits en aquesta convocatòria.  
B. Places de Tecnologia  
Podran sol·licitar aquestes places els funcionaris dels cossos de professors d'Ensenyament Secundari i professors tècnics de Formació Professional que possesquen el títol d'enginyer, arquitecte, doctor o llicenciat en Ciències Físiques, en Ciències Químiques o en Ciències, i el d'enginyer tècnic o arquitecte tècnic, i que complesquen els requisits de participació exigits en aquesta ordre.  
Tindran preferència per a l'adscripció a aquestes places els professors que tinguen destinació definitiva en el centre al qual correspon la. vacant, sempre que la sol·liciten en primer lloc.  
Cinquena  
Estan obligats a participar en aquest concurs:  
1. Els funcionaris dels cossos a què fa referència aquesta ordre que, procedents de la situació d'excedència voluntària, excedència per atenció a fills, excedència forçosa o suspensió de funcions, hagen reingressat al servei actiu i obtingut, a conseqüència del reingrés, una destinació amb caràcter provisional en un centre dependent de la Conselleria de Cultura, Educació i Ciència de la Generalitat Valenciana.  
Tot això amb independència del dret preferent que els puga correspondre, a què es refereix la base dotze d'aquesta convocatòria.  
Als funcionaris inclosos en els paràgrafs anteriors, si no participen en aquest concurs o, en cas de participar-hi, no sol·liciten suficient nombre de places vacants, se'ls adjudicarà, d'ofici, destinació definitiva, o, si escau, provisional, en un centre dependent de la Conselleria de Cultura, Educació i Ciència.  
També estan obligats a concursar els que es troben en la situació d'excedència forçosa o suspensió de funcions amb pèrdua del lloc de destinació i que, una vegada complida la sanció, no han obtingut un reingrés provisional i han estat declarats en les situacions des d'un centre dependent en l'actualitat de la Conselleria de Cultura, Educació i Ciència.  
Als funcionaris inclosos en el paràgraf anterior, si no participen en aquest concurs o, en cas de participar-hi, no sol·liciten tots els centres dependents de la Conselleria de Cultura, Educació i Ciència, en què correspon fer classe dels ensenyaments del seu cas, quan no obtinguen destinació definitiva, romandran en la situació d'excedència voluntària prevista en l'apartat 3.c de l'article 29 de la Llei 30/1984 de mesures per a la reforma de la Funció Pública, sempre que complesquen els requisits per a la concessió. Altrament, aquesta conselleria els adjudicarà destinació provisional d'ofici.  
Tot això amb independència del dret preferent que els puga correspondre, a què es refereix la base dotze d'aquesta convocatòria.  
2. Els funcionaris que estiguen adscrits a places en l?exterior, en el cas que no hagen sol·licitat la pròrroga, o hagen finalitzat el segon període d'adscripció, a fi de fer efectiu el dret a la reserva d'un lloc docent en la localitat, al qual es refereix l'article 24.2 del RD 564/1987, de 15 d'abril (BOE del 29).  
A l?efecte de poder fer efectiu el dret a la reserva d'un lloc docent en la localitat, al qual es refereix l'apartat anterior, aquests professors hauran d'atenir-se al que estableix la base dotze d'aquesta convocatòria.  
3. Els funcionaris que estiguen adscrits en llocs de funció inspectora, en els casos en què no hagen sol·licitat la renovació, o hagen finalitzat el segon període d'adscripció i desitgen incorporar-se a un lloc docent, a fi de fer efectiu el dret a reserva d'un lloc en la localitat de la seua darrera destinació com a docent, al qual es refereix l'apartat 7 de la Llei 23/1988, hauran d'atenir-se al que estableix la base dotze d'aquesta convocatòria.  
4. Els professors que estan en servei actiu sense reserva de plaça i han d'incorporar-se a la docència, a fi de fer efectiu el dret a reserva d'un lloc en la localitat de la seua darrera destinació com a docent, al qual es refereix l'article 4 del Decret 70/1989, de 15 de maig (DOGV del 12 de juny), del Consell de la Generalitat Valenciana, sobre regulació del personal docent en llocs d'administració educativa, haurà d'atenir-se al que estableix la base dotze d'aquesta convocatòria.  
Els funcionaris que participen pels apartats 2, 3 i 4 d'aquesta base cinquena, en el cas que no hi participen o si, participant-hi, no obtenen destinació, per no existir plaça vacant en la localitat en la qual han tingut l?última destinació docent definitiva, seran adscrits provisionalment a aquesta localitat.  
5. Els funcionaris procedents de centres extingits, que han estat nomenats amb caràcter provisional en un centre situat en una localitat de la mateixa província en què radicava l?extingit, o en localitat d'una altra província, han de participar en tots el concursos de trasllats que es convoquen, fins a obtenir destinació definitiva, i han de sol·licitar obligatòriament tots els centres de la localitat on estan destinats provisionalment, sempre que en aquests s'ensenye la seua especialitat i es troben adscrits al seu cas.  
El professorat que posseesca el requisit de permanència de dos anys en un centre extingit podrà, d'acord amb allò que preveu la base segona, incloure altres peticions amb caràcter voluntari.  
Els funcionaris inclosos en aquest apartat, en el cas de no participar en aquest concurs, seran declarats en la situació d'excedència forçosa, prevista en l'apartat a de l'article 14 del Reial Decret 730/1986, d'11 d'abril (BOE del 17).  
Si aquests funcionaris obtenen destinació en les places per les quals estan obligats a concursar no perdran els drets que, com a titulars de la plaça suprimida, els poden correspondre, als efectes d'acumulació de puntuació i participació en successius concursos fins a l?obtenció d'una destinació voluntària.  
6. Els professors amb destinació provisional en centres dependents de la Conselleria de Cultura, Educació i Ciència de la Generalitat Valenciana durant el curs 1991-92, i que figuren com a expectativa de destinació en l'annex III de l?Ordre de 22 de maig de 1991 (DOGV del 24 de juny).  
Els professors d'Ensenyament Secundari en expectativa de destinació que opositaren a les places, d'acord amb el requisit establert en l'apartat 6 de la base comuna 2 de les ordres de Convocatòria de 15 d'abril de 1898 (DOGV del 20), i de 17 d'abril de 1990 (DOGV del 27), quedaran eximits de l?obligació establerta per aquestes en l'apartat 7 de la base comuna 8 de les dites ordres de convocatòria.  
Els professors d'aquest apartat concursaran d'acord amb la puntuació obtinguda, segons el barem que figura com a annex de l?Ordre de 4 de desembre de 1991 del Ministeri d'Educació i Ciència.  
Als professors inclosos en aquest apartat 6 que no concursen o que, fent-ho, no sol·liciten suficient nombre de centres de Batxillerat o Formació Professional situats en l?àmbit territorial d'aquesta comunitat autònoma, se'ls adjudicarà, d'ofici, destinació definitiva o, si escau, provisional en centres del mateix àmbit.  
Així mateix, podran sol·licitar, en la mateixa instància, places en els centres dependents del Ministeri d'Educació i Ciència i de la resta de comunitats autònomes convocants, corresponents als cossos a què pertanyen, sempre que la convocatòria per la qual aprovaren l?oposició no els exigesca l?obtenció de la primera destinació definitiva en el àmbit de gestió a què es circumscrivia aquesta, i les consignaran per ordre de preferència, entenent que, si no obtenen cap sol·licitud, aquesta conselleria els adjudicarà, d'ofici, destinació definitiva o, si escau, provisional, en algun dels centres indicats en el paràgraf anterior.  
7. D'altra banda, podran sol·licitar els centres o, si escau, les places que figuren en els annexos corresponents d'aquesta convocatòria, els professors d'altres comunitats autònomes i del Ministeri d'Educació i Ciència que es troben en situacions anàlogues a les previstes en els apartats 1 i 6 d'aquesta base, sempre que pertanyen a oposicions en la convocatòria de les quals no es demanà el requisit d'obtenció de la primera destinació definitiva en l?àmbit de gestió a què es circumscrivia aquesta.  
Els participants que concursen en condicions anàlogues a les establertes en l'apartat 6 d'aquesta base concatenar amb la puntuació que els corresponga per barem i que figura com a annex de l?Ordre de 4 de desembre de 1991 del Ministeri d'Educació i Ciència.  
Els professors d'Ensenyament Secundari inclosos en aquesta base cinquena estan obligats a sol·licitar places vacants en centres de Batxillerat i Formació Professional o, si escau, d'Educació Secundaria obligatòria.  
Sisena  
Els professors titulars de les especialitats de Llengua i Literatura Catalanes i Valenciana podran concursar a les places vacants, corresponents al cos d'Ensenyament Secundari, existents a la Comunitat Valenciana, en les mateixes condicions establertes en les bases segona, tercera i cinquena d'aquesta convocatòria.  
Setena  
Aquells concursants que obtinguen destinació en places de centres d'aquesta comunitat estaran obligats a assolir el nivell de coneixement que els possibilite la comunicació oral i escrita en valencià.  
Aquells concursants que sol·liciten destinació en places de centres dependents del Ministeri d'Educació i Ciència, pel que fa a les liles Balears, i de les comunitats autònomes de Catalunya, País Basc, Galícia i Navarra, s'atindran al que preveuen les respectives convocatòries específiques, segons que estableix el punt tercer de l?Ordre de 4 de desembre de 1991 del Ministeri d'Educació i Ciència.  
Vuitena  
Els concursants presentaran una instància per duplicat, a la qual adjuntarà un full de serveis certificat, ajustat al model que els interessats trobaran a la seua disposició en els serveis territorials de Cultura, Educació i Ciència de la Generalitat Valenciana, o en els organismes corresponents del Ministeri d'Educació i Ciència i dels diferents departaments convocants, i alhora presentaran, per a la demostració dels mèrits, els documents ressenyats en el barem publicat com a annex de l?Ordre de 4 de desembre de 1991 del Ministeri d'Educació i Ciència, en cada un dels quals es farà constar el nom, cognoms, especialitat i cas. Els fulls de serveis hauran d'estar certificats pel centre o unitat administrativa a la qual es troba adscrit el concursant o, si escau, per aquell en què haja exercit l?última destinació docent.  
Els mèrits al·legats i no justificats documentalment o aquells documents que estiguen mancats de les dades ressenyades anteriorment no es tindran en compte.  
Als fulls de serveis i tots els certificats que es presenten hauran d'adjuntar el justificant d'haver pagat les taxes per certificació.  
Totes les fotocòpies que es trameten hauran de portar les diligències de compulsa amb els originals que estendran els directors dels centres, dels serveis territorials de Cultura i Educació, de l'Oficina de Taxes del Ministeri o dels organismes corresponents de la resta de comunitats autònomes. No s'hi admetrà cap fotocòpia que no tinga la diligència de compulsa.  
Novena  
Les instàncies i la documentació a què s'al·ludeix en la base anterior podran presentar-se:  
a) En els serveis territorials de Cultura i Educació de la Generalitat Valenciana.  
b) En els serveis dels òrgans corresponents del Ministeri d'Educació i Ciència o de les comunitats autònomes convocants.  
c) En qualsevol de les dependències a què fa referència l'article 66 de la Llei de Procediment Administratiu.  
Si s'opta per presentar la sol·licitud en una oficina de correus, es farà en sobre obert perquè el funcionari de correus date i segelle la instància abans de ser certificada.  
En cap cas es podrà optar a places per més d'una especialitat. En cas de participar per més d'una especialitat quedaran anul·lades les sol·licituds de participació. Encara que es concórrega a places de diferents òrgans convocants, només podrà obtenir-se una destinació.  
Tant si només se sol·liciten places d'aquesta convocatòria, com si s'inclouen places corresponents a la resta d'òrgans convocants, s'emplenarà una instància, per duplicat, la qual s'adreçarà a la Direcció General de Règim Econòmic i de Personal de la Conselleria de Cultura, Educació i Ciència de la Generalitat Valenciana, o a l?òrgan corresponent del Ministeri d'Educació i Ciència i de les comunitats autònomes a què pertany el centre de destinació del concursant. Els concursants procedents de les situacions d'excedència, suspès o situació d'actiu sense reserva de plaça adreçaran la sol·licitud a l?òrgan del qual actualment depén el centre on tingueren la darrera destinació definitiva.  
Els participants per l'apartat 6 de la base cinquena d'aquesta convocatòria adreçaran la instància a la Direcció General de Règim Econòmic i de Personal de la Conselleria de Cultura, Educació i Ciència de la Generalitat Valenciana.  
Deu  
El termini de presentació de sol·licituds i documents serà el comprés entre els dies 7 i 23 de gener de 1992, ambdós inclusivament. Finalitzat aquest termini, no serà admesa cap sol·licitud.  
Una vegada finalitzat el termini de presentació d'instàncies no s'admetrà cap modificació de les peticions formulades. No obstant això, s'admetran renúncies a participar en el concurs de trasllat dels concursants amb caràcter voluntari fins al 23 de gener de 1992, i podran formular-se noves renúncies en el termini establert en la base quinze per a les reclamacions a la llista provisional.  
Onze  
Els signants de les instàncies hauran de manifestar-hi, de manera expressa, que compleixen els requisits exigits en la convocatòria, i hi consignaran els centres que sol·liciten per ordre de preferència, amb indicació dels números de codi i de província que figuren en els annexos d'aquesta Ordre i, si escau, en els annexos corresponents de les convocatòries de concurs de trasllats dels departaments d'Educació de la resta de comunitats autònomes i del Ministeri d'Educació i Ciència.  
En cas de disparitat entre el codi del centre i de província, s'atendrà exclusivament el número de codi del centre, i no hi haurà cap revisió posterior. Quan no hi haja concordança entre els dos exemplars de la instància de sol·licitud de places, tindrà validesa el que siga objecte de tractament informàtic. Qualsevol error en el número de codi determinarà que s'anul·le la petició corresponent a aquest codi si no correspon a cap centre existent, o que s'obtinga destinació en un centre no desitjat que corresponga al codi.  
Dotze  
A l'efecte de sol·licitud de plaça es tindran en compte els drets preferents previstos en el Reial Decret 730/1986, d'11 d'abril, Reial Decret 564/1987, de 15 d'abril, Llei 23/1988 de 28 de juliol i Decret 70/1989 de 15 de maig del Consell de la Generalitat Valenciana. Els funcionaris que tinguen aquest dret podran fer-ne ús per a la. localitat on han tingut l?última destinació definitiva, en el cas per al qual han demanat el reingrés.  
Perquè el dret preferent tinga efectivitat, els sol·licitants estan obligats a sol·licitar en primer lloc tots els centres convocats en el concurs de trasllats, dins la localitat en què aspiren exercir aquest dret, consignats per ordre de preferència. Podran incloure-hi, a continuació, centres d'altres localitats si volen concursar fora del dret preferent.  
Els professors que s'emparen al dret preferent ho faran constar en les instàncies, indicant la causa en què basen la seua petició. En el cas que s'ometa algun dels centres de la localitat sobre la qual desitgen exercir-lo, l'administració, d'ofici, consignarà la resta de centres d'aquesta localitat.  
Tretze  
Els concursos es resoldran atenent el barem de mèrits, idèntic en les convocatòries de cada cas, que s'adjunten com a annex de l?Ordre de 4 de desembre de 1991 del Ministeri d'Educació i Ciència.  
L'adjudicació de les places es farà, en tot cas, d'acord amb les peticions i els mèrits dels concursants.  
Per a l'avaluació dels mèrits al·legats pels concursants, referents als estudis i publicacions a què fan menció els apartats 4 i 5 del barem de puntuacions de l'annex de l?Ordre de 4 de desembre de 1991 del Ministeri d'Educació i Ciència, la Direcció General de Règim Econòmic i de Personal designarà les comissions dictaminadores oportunes, per especialitats o grups d'especialitats, regulades per resolució de la Direcció General de Règim Econòmic i de Personal.  
Catorze  
Una vegada baremades les instàncies presentades, i assignades les puntuacions de les comissions dictaminadores, es procedirà a l'adjudicació de les destinacions i es faran públiques en els serveis territorials de Cultura i Educació les resolucions provisionals del concurs de trasllats.  
En el cas que es produesquen empats en el total de les puntuacions, es resoldran atenent, successivament, la major puntuació en cada un dels apartats del barem, ajustant-se a l?ordre en què hi figuren. Si continua l?empat, es considerarà la puntuació obtinguda en els distints subapartats segons l?ordre en què figuren en el barem. Si fos necessari, s'utilitzaria, com a últim criteri de desempat, l?ordre alfabètic del primer cognom, tenint en compte que s'ha de comptar a partir de la lletra «P», resultant del sorteig realitzat per la Secretaria d'Estat per a les Administracions Públiques, fet públic per Resolució de 21 de març de 1991 (BOE del 25).  
Quinze  
Els concursants podran presentar reclamacions a les resolucions provisionals, a través de l?òrgan en què presentaren la instància de participació, en el termini de cinc dies a partir de l?exposició.  
També podran presentar renúncies a la participació en el concurs, en el mateix termini i en les condicions establertes en la base deu d'aquesta convocatòria. Aquestes reclamacions o renúncies es presentaran pels procediments a què fa referència la base novena.  
Setze  
Resoltes les incidències a què es refereix la base anterior, es procedirà a elevar a definitives les resolucions provisionals i a publicar-les en el DOGV i en el BOE. Les places obtingudes en aquestes resolucions definitives seran irrenunciables.  
Disset  
Els professors excedents que reingressen en el servei actiu a conseqüència del concurs, presentaran en la Direcció General de Règim Econòmic i de Personal: declaració jurada o promesa de no trobar-se separat mitjançant expedient disciplinari de cap cas o escala de l'administració de l?Estat, de les comunitats autònomes o de l'administració local, ni trobar-se inhabilitat per a l?exercici de les funcions públiques.  
Divuit  
La presa de possessió de les noves destinacions tindrà lloc en la data que oportunament es determinarà mitjançant les normes que regesquen el començament de curs 1992-93.  
Contra aquesta ordre es podrà interposar recurs de reposició davant el Conseller de Cultura, Educació i Ciència, en el termini d'un mes a partir de l?endemà de la publicació en el Diari Oficial de la Generalitat Valenciana i en el Butlletí Oficial de l?Estat, segons que disposen l'article 126 de la Llei de procediment administratiu, de 17 de juliol de 1958,, i l'article 52 de la Llei Reguladora de la Jurisdicció Contenciosa Administrativa, de 27 de desembre de 1956.  
València, 11 de desembre de 1991.  
El Conseller de Cultura, Educació i Ciència,   
ANDREU LOPEZ I BLASCO  
Veure annex